Diari Oficial de la Generalitat Valenciana


Sumari del DOGV 5879, del 27-10-2008 (2008/12125)

RESOLUCIÓ de 10 de març de 2008, de la Direcció General per al Canvi Climàtic, per la qual s'atorga a l'empresa Laiex, SL, l'autorització ambiental integrada per a una indústria de fabricació de primeres matèries plàstiques al terme municipal de Paterna (València).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12196


Data del document
:   10-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Paterna
    * indústria de matèries plàstiques
    * empresa privada

RESOLUCIÓ de 10 de març de 2008, de la Direcció General per al Canvi Climàtic, per la qual s'atorga a l'empresa Laiex, SL, l'autorització ambiental integrada per a una indústria de fabricació de primeres matèries plàstiques al terme municipal de Paterna (València). [2008/12461]  
Vistos els documents que es troben en l'expedient 32/05 IPPC, instruït a instàncies de l'empresa Laiex, SL a fi d'obtenir l'autorització ambiental integrada per a una indústria de fabricació de primeres matèries plàstiques, s'emet aquesta resolució de conformitat amb els següents  
Antecedents de fet  
Primer. Amb data 26 de desembre de 2005, el Sr. Francisco Albors Alejos, amb DNI 08076303-O, en representació de l'empresa Laiex, SL amb CIF B-46047816 i amb emplaçament al polígon industrial la Font del Gerro, c/ Illes Canàries, núm. 65, del terme municipal de Paterna (València), presenta al Registre General de la Conselleria de Territori i Habitatge una sol·licitud d'autorització ambiental integrada per a l'activitat de fabricació de primeres matèries plàstiques, làtex i cautxú, i la seua ampliació, d'acord amb el que estableix la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març (DOGV 11.03.2004), que es detalla en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de Paterna amb data 27 d'octubre de 2005.  
Segon. Amb data 18 de gener de 2006, l'empresa presenta la documentació necessària per a iniciar el tràmit d'autorització ambiental integrada.  
Tercer. Amb data 26 de gener de 2006, la Conselleria comunica a l'empresa l'admissió a tràmit de la sol·licitud i es remet la documentació a totes aquelles Administracions Públiques i òrgans de la Generalitat que han d'intervenir en la resolució de l'autorització ambiental integrada.  
Amb dates 17 de febrer i 19 d'abril de 2006, l'empresa presenta, a requeriment de la Conselleria, la documentació necessària per a la tramitació de l'expedient.  
Quart. Amb data 4 d'abril de 2006, l'Ajuntament de Paterna remet els informes emesos pels tècnics municipals de medi ambient i activitats, ambdós favorables des del punt de vista de les competències municipals.  
Cinqué. Amb data 15 de juny de 2006, se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, i se'n publica l'anunci en el Diari Oficial de la Generalitat Valenciana (DOGV núm. 5225).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Paterna. En l'expedient consta el certificat de la informació pública.  
Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots els aspectes que siguen de la seua competència, com també la declaració d'impacte ambiental.  
Sisé. Amb dates 27 de setembre de 2006, 1 i 15 de febrer de 2007 el promotor presenta la documentació sol·licitada per aquesta Conselleria.  
Seté. Amb data 1 de febrer de 2007, la secretària autonòmica de Territori i Medi Ambient dicta la declaració d'impacte ambiental, en la qual estima acceptable, només a l'efecte ambiental, el projecte de fàbrica de matèries primeres plàstiques, làtex i cautxú, promoguda per Laiex, SL al terme municipal de Paterna, polígon industrial la Font del Gerro, c/ Illes Canàries, 63-65, sempre que es desenvolupe amb les previsions de l'estudi d'impacte ambiental, del projecte bàsic i de la resta de documentació que consta en l'expedient.  
Vuité. Amb data 13 de febrer de 2007 l'Ajuntament de Paterna emet un informe favorable a la sol·licitud d'autorització ambiental integrada, pel que fa a les competències municipals, en concret respecte a fums i olors, incendis, a l'estudi d'impacte ambiental i aigües residuals, i realitza observacions i proposa condicions de funcionament, que s'han incorporat a aquesta resolució.  
Amb dates 26 d'abril, 2 i 30 de juliol i 20 de setembre de 2007, i 30 de gener de 2008, el promotor presenta documentació a requeriment d'aquesta Conselleria.  
Nové. Amb data 25 de febrer de 2008, es realitza el tràmit d'audiència a l'interessat i es formulen al·legacions a les condicions, en concret respecte a l'apartat 5 (protecció del sòl i de les aigües subterrànies), en matèria de sòls contaminats.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Deu. Amb data 26 de febrer de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 032/05 IPPC de sol·licitud d'autorització ambiental integrada, promogut per Laiex, SL.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 4.1.I de l'annex I de la Llei 16/2002.   
Segon. De conformitat amb el que disposa l'article 2 de la Llei 16/2002, aquesta serà aplicable a les instal·lacions de titularitat pública o privada en què es desenvolupe alguna de les activitats industrials incloses en l'annex I, llevat de les instal·lacions o parts d'aquestes utilitzades per a la investigació, el desenvolupament i l'experimentació de nous productes i processos.  
Tercer. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
  
 (\*) Només en cas d'emprar gasoil com a combustible.  
\* \* \* \* \* \* \* \* \* \* \* \* \* \* \* \*  
  
 (\*) Sólo en caso de emplear gasoil como combustible.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Laiex, SL l'autorització ambiental integrada per a les instal·lacions destinades a la fabricació de primeres matèries plàstiques, que s'han de desenvolupar a la planta situada a Paterna (València), referent al Projecte bàsic per a autorització ambiental integrada de l'empresa Laiex, SL, de data 23 de desembre de 2005 i subscrit pel Sr. Fernando Ballester Rebolloso, la qual queda inscrita al Registre General d'Instal·lacions IPPC de la Comunitat Valenciana amb el número 127-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus descrits en la documentació i que, per tant, s'autoritzen són els següents:  
  
Es projecta el canvi de combustible a gas natural.  
Focus d'instal·lació futura  
Els valors límit d'emissió per a focus canalitzats i la periodicitat de controls per ECMQA seran els següents:  
Les emissions de compostos orgànics volàtils s'hauran de canalitzar en la mesura que la tecnologia disponible ho permeta.  
1.2. Emissions no canalitzades  
Per al cas de les emissions no canalitzades, els nivells d'immissió de compostos orgànics volàtils no hauran de sobrepassar la trentena part dels límits ambientals d'exposició professional per a agents químics recentment publicats per l'Institut Nacional de Seguretat i Higiene en el Treball, conforme al Decret 127/2006.   
1.3. Control de les emissions  
S'hauran de presentar mesuraments realitzats per una entitat col·laboradora en matèria de qualitat ambiental (ECMQA), després del període de posada en funcionament dels nous equips, per a comprovar que es compleixen els límits autoritzats.  
1.3.1. Control d'emissions canalitzades  
Els gasos d'escapament generats durant el funcionament de les calderes projectades seran alliberats de manera controlada. Concretament, l'evacuació de fums a l'exterior es realitzarà per mitjà de tres xemeneies de 17 metres d'alçària des de la solera de la sala de calderes.   
Es compliran les següents condicions de presa de mostres i expressió de resultats:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, es registraran els paràmetres que les determinen i es cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15%.  
La torre d'adsorció sobre llit de carbó actiu se situarà sobre una plataforma a 3 metres sobre el nivell del sòl en una zona degudament ventilada.  
El funcionament correcte de l'equip d'adsorció sobre carbó actiu s'assegurarà per mitjà del control del rendiment del llit de carbó actiu, que haurà de ser òptim i en cap cas inferior al 95%.   
1.3.2. Control d'emissions difuses  
Els vapors generats en els equips de producció (reactors, tancs de refredament i premescla), als depòsits d'emmagatzemament de matèria primera, en el procés d'extracció de volàtils (stripping), i en definitiva totes les emissions d'escapament o airejos es canalitzaran fins a la torre d'adsorció sobre llit de carbó actiu per a la seua depuració.   
En cap cas es ventilarà la sala on es troba la premescla de forma natural.  
S'hauran de vigilar tots els possibles focus d'emissions difuses per tal que no s'originen fugues i es tindrà especial cura en les operacions de trasbals de les diferents substàncies implicades en el procés, tant matèries primeres com productes acabats. En tot cas, per a evitar emissions de compostos orgànics volàtils en operacions de càrrega i descàrrega i manipulació en procés, tots els depòsits, reactors i operacions de trasbals de productes químics on intervinguen aquestes substàncies es duran a terme en naus tancades dotades de sistemes d'extracció que hauran de canalitzar-se al llit de carbó actiu.  
2. Olors  
Quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13365. A les zones residencials d'afecció, el percentil 98 de les mitjanes horàries al llarg d'un any els limita a 5 unitats europees d'olor.  
3. Soroll  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
Se li concedeix un termini de tres mesos, a partir de la concessió de l'autorització ambiental integrada, per a l'execució de les mesures correctores plantejades en el projecte i per a la presentació d'una auditoria acústica que garantisca el compliment dels valors límit esmentats.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i els seus informes complets.  
4. Abocaments  
4.1. Aigües residuals industrials, sanitàries i pluvials  
Les aigües industrials es condueixen a la depuradora pròpia, abans de l'abocament al col·lector municipal. Les aigües sanitàries es connecten amb l'efluent de la depuradora per al seu abocament conjunt a la xarxa municipal.   
Al seu torn, les aigües pluvials es condueixen directament a la xarxa de clavegueram públic. S'hi disposa d'un sistema de contenció i bombament automàtic a la depuradora en cas d'abocament accidental o vessament.  
Es garantirà la inexistència d'abocament d'aigües residuals, industrials i domèstiques, a domini públic hidràulic (abocament zero).  
Queda prohibit l'abocament a domini públic hidràulic de qualsevol tipus d'abocament d'aigües residuals.  
Es disposa de permís d'abocament a la xarxa de clavegueram municipal de Paterna.  
Es permet a l'empresa que l'abocament de les seues aigües residuals a la xarxa de clavegueram municipal continga valors fins a 5.500 microsiemens/cm de forma puntual. El valor mitjà diari s'haurà de mantenir per davall de 5.000 microsiemens/cm.  
Aquesta autorització podrà ser revocada per l'Ajuntament per causes justificades, i en qualsevol cas estarà condicionada al fet que:  
- la resta de paràmetres i components de l'abocament s'haurà de mantenir dins dels límits màxims establits en l'ordenança municipal d'abocaments de l'Ajuntament de Paterna.  
- el valor de la conductivitat de les aigües residuals que arriben a l'EDAR municipal no siga perjudicial per als seus sistemes de depuració ni impedisca la consecució dels objectius de qualitat consignats per a les aigües residuals depurades i els llots resultants.  
D'acord amb el que disposa l'article 9.e de l'ordenança municipal d'abocaments, l'abocament realitzat per l'empresa es classificarà com a aigües residuals industrials amb càrrega contaminant alta, ja que la seua conductivitat podrà superar el valor màxim de la taula 3.1 de l'annex 3, de l'esmentada ordenança.  
L'esmentada classificació de l'abocament haurà de ser inclosa en les autoritzacions i llicències que es concedisquen fins que no canvien les condicions d'autorització de l'abocament que efectua l'empresa.  
Els valors màxims admissibles de paràmetres contaminants fixats en l'ordenança municipal d'abocaments de Paterna (taula 3.1 de l'annex 3) són:  
  
5. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment conta  
  
\* \* \* \* \* \* \* \* \* \* \* \* \* \* \* \* \* minants del sòl i els criteris estàndards per a la declaració de sòls contaminats.  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza l'empresa Laiex, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'entorn de 15.000 t/any.  
  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
Els residus s'entregaran a un gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos se centralitzarà i es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid puguen generar abocaments es disposarà de cubetes o recipients de recollida de possibles vessaments que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residu, la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix, s'emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
7. Mesures que s'han d'adoptar en situacions diferents a les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i en pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració  
- característiques de l'emissió o abocament  
- mesures correctores adoptades  
- hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental corresponent, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14654:1996.  
Així mateix, quan es determine el cessament d'alguna de les unitats, es desmantellaran, segellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
Es compliran les condicions establides en la declaració d'impacte ambiental dictada per la secretària autonòmica de Territori i Medi Ambient amb data 1 de febrer de 2007.  
9. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic i en els seus annexos en els aspectes no fixats en aquesta resolució.  
Es compliran totes les disposicions aplicables per a garantir la protecció de la salut de les persones.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment en què observe qualsevol incompliment de les condicions que imposades, després d'audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 10 de març de 2008.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
Laiex, SL és una indústria química dedicada a la fabricació de compostos de làtex, acetats de vinil i emulsions acríliques, amb emplaçament al polígon industrial la Font del Gerro, 2ª fase, c/ Illes Canàries, 63-65, de Paterna (València).  
El projecte preveu les instal·lacions existents i les ampliacions que consisteixen en:  
Nova línia de polimerització en emulsió (PP2).  
Nou depòsit de gasoil C d'1 m³.  
Construcció d'un magatzem, per a emmagatzemament de producte acabat que, a més, allotjarà el taller de manteniment i una sala de calderes.  
Dos calderes de generació de vapor noves que utilitzaran gas natural i trasllat de l'existent que actualment funciona amb gasoil.  
Ampliació de la depuradora. Nova planta d'oxidació avançada.  
Extracció de volàtils (stripping) per al final de línia de la polimerització en emulsió.  
Torre d'adsorció sobre llit de carbó actiu.  
Es tracta d'una societat dedicada a la fabricació, producció, comercialització, investigació i consultoria en la distribució de productes químics.   
Les línies d'actuació de l'empresa són:  
Productes de fabricació per als camps del tèxtil i automòbils, pintures i recobriments, adhesius i autoadhesius, construcció i asfalts, pigments i colorants i arts gràfiques.  
Distribució, manipulació i desenvolupament per a aquelles empreses que no tenen mitjans i personal especialitzat en les branques de làtex de cautxú, acetats de polivinil i emulsions acríliques.  
Laboratori de consultoria i desenvolupament per a aquelles empreses que no tenen mitjans i personal especialitzat en les branques de làtex de cautxú, acetats de vinil i emulsions acríliques.  
Les matèries primeres emprades en el procés de producció són: estiré, 2 etil hexil acrilat, acetat de vinil, acrilat de butil, metil metacrilat, acrilat d'etil, veova 10 (vinil ester d'àcid neodecanoic), a més d'altres productes auxiliars de consum poc significatiu com ara sabons, dispersants i altres.   
Les matèries primeres es disposen en un magatzem que alberga cinc depòsits soterrats, tres dels quals són compartimentats.   
El procés productiu de la factoria comprén el següent:  
Plantes de polimerització en emulsió:  
PP1: es mesclen els monòmers amb aigua, emulgents i additius en la premescla. Es dosifica la mescla al reactor on es produeix la reacció de polimerització, que s'inicia amb l'addició dels catalitzadors i amb aportació de calor. El producte es refreda i a temperatura ambient es considera preparat per a l'envasament i expedició.  
PP2: es desenvolupa el mateix procés que en PP1.  
PM: planta de mescla. Per a fabricar compostos derivats del làtex. Es mesclen els components per mitjà d'agitació i una vegada homogeneïtzada la mescla s'emmagatzema per al seu posterior envasament.  
La capacitat de producció de les instal·lacions és de 15.000 tones anuals. En l'actualitat funcionen al 73% de la capacitat i obtenen 11.000 t/any de producte acabat, dels quals 5.500 tones són d'emulsions acríliques o vinílíques, 3.000 són compostos a base de làtex estiré-butadié, 2.300 són compostos a base d'acríliques-estirenades i 200 són compostos a base d'acríliques i d'acríliques-viníliques.  
Les instal·lacions de la factoria es distribueixen de la manera següent:  
Parc d'emmagatzemament de matèries primeres en depòsits soterrats.  
Cambra de bombes per a extracció de matèries primeres i enviament a la sala de depòsits de premescla (Premix).  
Planta de reactors i tancs de refredament.  
Planta de mescla que consta de 6 batedores amb agitació.  
Emmagatzemament que consta de 10 depòsits del producte acabat de la planta PP.  
Magatzem LxA: conté el taller de manteniment i la sala de calderes (3 en total) per a la generació de vapor.  
La planta PM disposa de 27 depòsits per a l'emmagatzemament de matèria primera i producte acabat.  
Emmagatzemament auxiliar de producte acabat de la planta de polimerització, constituïda per 8 depòsits.  
En l'actualitat hi ha un únic focus d'emissió canalitzada associat a una caldera de vapor. S'instal·laran dues noves calderes de vapor que utilitzaran gas natural com a combustible.   
Amb la finalitat de reduir les olors es projecta la instal·lació d'un equip d'adsorció per carbó actiu fins al qual es canalitzaran els vapors generats en els equips de producció (reactors, tancs de refredament i premescla), en els depòsits d'emmagatzemament de matèria primera, en el procés d'extracció de volàtils (stripping) com també totes les emissions d'escapament o airejos.  
Es projecta la instal·lació d'un extractor de volàtils (stripping) a fi d'eliminar el monòmer lliure existent en el producte generat després de la reacció de polimerització (el 0,1%), per mitjà de la injecció d'un corrent de vapor que permetrà arrossegar els compostos volàtils, sent-ne el rendiment del 95%. El vapor, junt amb el monòmer arrossegat, s'enviarà a un depòsit d'emmagatzemament i homogeneïtzació i finalment a l'EDAR de la factoria.  
Es disposa de permís d'abocament a la xarxa de clavegueram municipal de Paterna.  
La planta disposa d'una xarxa separadora de clavegueram per a la recollida de les aigües residuals generades. Les aigües industrials es condueixen a la depuradora abans de l'abocament al col·lector municipal. Les sanitàries es connecten amb l'efluent de la depuradora. Quant a les aigües pluvials, es condueixen directament a la xarxa de clavegueram públic. Es disposa d'un sistema de contenció i bombament automàtic a la depuradora en cas d'abocament accidental o vessament.  
Amb la posada en funcionament del desemmollatdor es produirà un augment de la càrrega orgànica. Per a reduir-la, s'ampliarà l'actual depuradora, que realitza un tractament físicoquímic i s'hi incorporarà un tractament terciari d'oxidació avançada, un filtratge sobre carbó actiu i un segon, físicoquímic, per a adequar l'abocament als límits de l'ordenança municipal.  
A la planta es produeixen una quantitat de residus perillosos superior a 10 tones anuals, la qual cosa requereix autorització i es preveu en aquesta resolució.